2

87. St-525/2019  


[bookmark: _GoBack][image: ]
   REPUBLIKA HRVATSKA
   Trgovački sud u Zagrebu                                                                           
   Zagreb, Amruševa 2/II
87. St-525/2019  

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, sudac Marija Bakula Vugrinec, u stečajnom postupku u povodu prijedloga predlagatelja GORUP STOČARSTVO d.o.o., OIB 97328499380, Klanjec, Tomaševec 2, za otvaranje stečajnog postupka nad dužnikom GORUP STOČARSTVO d.o.o., OIB 97328499380, Klanjec, Tomaševec 2, 20. ožujka 2019.


r i j e š i o    j e


Odbacuje se kao nedopušten prijedlog za otvaranje stečajnog postupka nad dužnikom GORUP STOČARSTVO d.o.o., OIB 97328499380, Klanjec, Tomaševec 2.


Obrazloženje

Dužnik je 27. veljače 2019. podnio ovom sudu prijedlog za otvaranje stečajnog postupka, sukladno odredbama čl. 16. i čl. 109. Stečajnog zakona („Narodne novine“ broj 71/15 i 104/17; dalje: SZ).

	Odredbom čl. 15. st. 2. SZ-a propisano je da ako je pokrenut predstečajni postupak, do njegova završetka nije dopušteno pokretanje stečajnoga postupka.

Uvidom u sudski registar ovog suda, eSpis i web stranicu Financijske agencije  utvrđeno je da je rješenjem Financijske agencije Regionalni centar Zagreb Klasa: UP-I/110/07/14-01/7517, Ur.br.: 04-06-15-7517-21 od 27. veljače 2015. otvoren postupak predstečajne nagodbe nad dužnikom te da je dužnik podnio prijedlog ovom sudu radi sklapanja predstečajne nagodbe u predmetu poslovni broj Stpn-239/15, koji je rješenjem od 29. siječnja 2016. prekinut do pravomoćnog okončanja pokrenutog upravnog spora pred Upravnim sudom u Zagrebu.

Dakle, pokrenuti postupak predstečajne nagodbe pred Financijskom agencijom i pred ovim sudom nije završen pa dužnikov prijedlog za otvaranje stečajnog postupka nije dopušten do završetka navedenih postupaka. Radi se o izričitoj zakonskoj odredbi (tako i Visoki trgovački sud Republike Hrvatske u rješenjima poslovni broj Pž-1391/16 od 16. ožujka 2016. i Pž-4081/16 od 14. lipnja 2016.).



Stoga je ovaj sud sukladno odredbi čl. 15. st. 2. SZ-a riješio kao u izreci.

Zagreb, 20. ožujka 2019.

Sudac
 								Marija Bakula Vugrinec

Uputa o pravnom lijeku:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u roku od 8 dana od dostave rješenja, a izjavljuje se putem ovog suda u dva (2) primjerka. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (čl. 12. st. 1. SZ-a).

DNA:
1. e-oglasna ploča

